google/wiki40b huggingface dataset:
Nadym

Kasaysayan

Ang unang pagbanggut ng pangalan ng lungsod ay noong huling bahagi ng ika-16 na dantaon. Lumilitaw ang pangalang "Nadym" sa mga mapang Ruso mula sa huling bahagi ng ika-17 dantaon, at palathalang nakatala ang Ilog Nadym sa pasimula ng ika-18 dantaon sa "Drawing Book of Siberia" ng heograpo, kartograpo, at topograpong Ruso ng Semyon Remezov and sons, na ginuhit noong 1699–1701. Sa mapa ng lalawigan ng Tobolsk noong 1802, nakatanda na ang Nadym na may malaking populasyon. Sa kasalukuyan, ito ay nasa 32 kilometro mula sa bukana ng Ilog Nadym na tinukoy bilang bunton ng Nadym.
Itinatag noong 1929 ang isang kabukirang reyndir na "Nadym" sa kanang pampang ng ilog. Ngunit binuwag ito 1934 at ginawa itong pabrika.
Noong taglagas ng 1967, pinili ang sityo bilang reperensiyang balangkas para sa pagpapaunlad ng isang panrehiyon na depositong nagtataglay ng gas. Dahil sa napapaligiran ito ng maraming mga lawa at nasa mataas na tuyong lugar, pinili ito para sa isang patakbuhan para sa industriya ng kompanyang panghimpapawid. May kaliitan ito at nasa layong 12 kilometro mula sa Ilog Nadym kung saang hinango ang pangalan nito. Pagsapit ng mga dekada-1950 at 1960, sinimulang tawagin ang nayon na "Bagong Nadym" ("New Nadym").
Kalinya ng mabilis na hakbang ng pagpapaunlad nito, naglikha ang kompanya ng gas ng Medvezhye gas field, na may layong gawing isang sentrong panlipunan at pangkalinangan ng Hilaga ng Tyumen ang Nadym. Noong Agosto 1971, idinaos ang groundbreaking ceremony para sa unang pangunahing gusali, at noong Marso 9, 1972 sa pamamagitan ng kautusan ng Unang Kalihim ng Unyong Sobyet sinapi ang pamayanang industriyal ng Nadym sa loob ng Distritong Munisipal ng Nadymsky bilang Nadym Urban Settlement.

Ekonomiya

Ang pangunahing negosyo sa lungsod ay ang "Nadymgazprom". Isa ito sa mga sangay ng kompanyang gas na Gazprom na bumubuo sa humigit-kumulang 11% ng pinanggagalingang gas sa Rusya. Gayon din, nasa lungsod ang pinakamalaki sa nagsasariling mga naglilikha ng gas, ang "NOVATEK" (Yurkharovskoye field).
Ang malaking mga kompanya sa konstruksiyon ay "Arktikneftegazstroy", "Severgazstroi", at "Nadymdorstroy." Kasama dati ang kompanyang "Severtruboprovodstroy," subalit idineklara itong bangkarote noong Abril 2011.
Sa produksiyon ng langis at gas na nakabase sa Nadym, ang "RITEKNadymneft" (isang sangay ng JSC "RITEK") ay namuno sa pagpapausbong ng mga minahan ng langis ng Sandibinskogo at Mid-Khulymsk.
Lincoln, California

Ang Lincoln ay isang lungsod sa California, Estados Unidos.
El Peñón, Santander

Ang El Peñón ay isang munisipalidad sa Departamento ng Santander, Colombia.
San Eulegio

Si San Eulegio ay isang santo ng Romano Katoliko.
1297 Quadea

Ang 1297 Quadea ay isang planetang hindi pangunahin.
Wish I May

Ang Wish I May ay isang palabas na drama sa telebisyon sa Pilipinas ng GMA Network na pinagbibidahan nina Miguel Tanfelix at Bianca Umali.
Happy Mania

Ang Happy Mania ay isang seryeng manga.
Estasyon ng Kita-Fujioka

Linya

Sineserbisyuhan ng Estasyon ng Kita-Fujioka ang Linya ng Hachikō sa pagitan ng Komagawa at Takasaki.

Station layout

Naglalaman ang estasyon ng isang gilid ng plataporma na sumeserbisyo sa isang riles. Sinasabing ang estasyong ito ay isang salubungan ng Linya ng Takasaki, na kung saan ginagamit ng Linya ng Hachikō Line at Linya ng Takasaki ang dalawang riles sa pagitan ng Kita-Fujioka at Kuragano.

Kasaysayan

Binuksan ang estasyon noong 21 Pebrero 1961.
Noong Pebrero 2002, gumagamit na ang estasyon ng Suica at hindi na nangangailangan ng mga tao.
Kabwe

Ekonomiya

Ang pagpapasara sa minahan ay nagdulot ng ekonomikong paghina ng Kabwe. Mayroon itong mga industriya ng paggawa tulad ng planta ng Zambia-China Mulungushi Textiles na itinatag kalakip ng pamumuhunang Tsino noong dekada-1980, ngunit pagkaraang nakaranas ito ng malaking kawalan isinara ang plantang ito (pansamantala ayon sa pamunuan) sa simula ng taong 2007. 
Kabilang sa iba pang mga industriya ay mga gamot, paggawa ng at paghihiwalay ng mga bagay mula sa bulak, pagkukulay ng katad, at ang unang planta ng maiinom na tubig sa Kabwe (Aquador Purified Water).
Sa silangan ng lungsod ay mga hidroelektrikong estasyon ng kuryente ng Saplad ng Mulungushi, Saplad ng Mita Hills at Talon ng Lunsemfwa na itinayo upang mabigyan ng kuryente ang minahan at lungsod.
Pumapaligid sa lungsod ang mga pangkomersiyo na lugar ng pagsasaka mga 10 kilometro mula sa sentro, at ang ugnayang daan at daambakal ay nagbibigay ng nakahandang puntahan sa mga pamilihan ng Copperbelt at Lusaka.
University Belt

Ang University Belt (literal na "pamigkis ng [mga] pamantasan" o "sinturon ng [mga] unibersidad") ay ang pangalan sa Wikang Inggles ng isang hindi opisyal na distrito ng Maynila. Tinutukoy nito ang mga pamantasan at mga paaralan na may magagandang kalidad sa bansa.
Kung susumahin, pagsinabing University Belt, tumutukoy ito sa distrito ng San Miguel. Pero dapat, pagtinukoy ng ganito, isasalo na rin ang mga distrito ng Sampaloc, Quiapo, at Santa Cruz.
Erika Oliva

Si Erika Oliva ay isang artista sa Mehiko.
Francisco Sumulong

Si Francisco Sumulong ay isang politiko sa Pilipinas.
Ontolohiya

Ang Ontolohiya (mula sa Griyego ὄν, henetiba ὄντος: pagiging <neuter participle ng εἶναι: maging> at -λογία: agham, pag-aaral, teoriya) ay ang pilosopikal na pag-aaral ng katangian ng pagiging, pagkakaroon o realidad at ang mga kaurian ng pagiging at ang mga relasyon ng mga ito. Tradisyonal na nilalagay ito isa isang pangunahing sangay ng pilosopiya na tinatawag na metapisika. Ang ontolohiya ay tinutuklas kung ang anong mga entity mayroon o hindi at kung paano igrugrupo ito, iuri sa isang hirarkiya, at paghiwahiwalayin ayon sa pagkakaiba at pagkakatulad.
Malaysia Airlines

Ang Malaysian Airline System (MAS; Malay: Sistem Penerbangan Malaysia) ay isang kompanyang panghimpapawid na flag carrier ng Malaysia. Ang Malaysia Airlines ay nakabase ang operasyon sa Pandaigdigang Paliparan Kuala Lumpur na may ikalawang base sa Kota Kinabalu at Kuching.  Lumilipad din patungo sa mga destinasyon sa loob ng Asya, Oceania at Europa.
Akino Arai

Si Akino Arai ay isang mang-aawit mula sa bansang Hapon.
Supositoryo

Ang supositoryo ay uri ng gamot na nasa anyong pildoras o tabletas na ipinapasok sa butas ng puwit ng lalaki o babae, patungo sa tumbong, na tinatawag na supositoryong rektal o supositoryong pantumbong. Subalit mayroon ding ipinapasok sa puke ng babae at kilala bilang supositoryong bahinal, supositoryong pampuki, o supositoryong uretral. Natutunaw ang gamot sa nasabing mga lugar: sa loob ng tumbong, puke, o uretra. Ginagamit ang supositoryo upang magdala ng gumagana o mabisang pangsistema at pangpook o lokal na mga medikamente. Iba pang katawagan para sa pagdadala ng gamot sa ganitong paraan ang pesaryo, parmasyotikong pesaryo, o pesaryong parmasyotikal (bagaman tumuturing din ang pesaryo sa kontraseptibong inilalagay sa loob ng ari ng babae). Ginagamit na pangkalahatang prinsipyo rito ang pagpasok sa supositoryo bilang buo o solido, na matutunaw sa loob ng katawan upang dalhin ang gamot.
Ebetsu, Hokkaido

Ang Ebetsu ay isang lungsod sa Hokkaidō Prefecture, bansang Hapon.
Peregrina (telebisyon)

Ang Peregrina ay isang palabas sa telebisyon sa Pilipinas ng ABS-CBN.
11:11 (awitin ni Taeyeon)

Ang "11:11" ay isang awiting Timog Koreano na inawit ni Taeyeon noong 2017.
Gekai Hiiragi Matasaburo

Ang Gekai Hiiragi Matasaburo ay isang palabas sa telebisyon sa bansang Hapon.
Shawn Yao

Si Shawn Yao ay isang tagapagbalita sa telebisyon na mula sa Pilipinas. Nagtratrabaho siya bilang tapaghatid ng balita sa TV 5 at Bloomberg TV Philippines. Ilan sa mga programang pambalita sa TV 5 ni Yao ang Sapul sa Singko, TEN: The Evening News at Lupet. Isa rin siyang patnugot ng litrato at istilo sa magasin na Uno.
Providence, Rhode Island

Ang Providence ay isang lungsod at kabisera ng Rhode Island na matatagpuan sa Estados Unidos.
Blush (album ng Imago)

Mga Nilalaman

1. Zelo
2. Lula
3. Sundo
4. Under Repair
5. Highway
6. Lights Out
7. Last Dance
8. Closer
9. Taralets
10. Walang Mysteryo
11. So Be It
12. S.R.O.

[[category: Imago
Marhy

Si Marhy ay isang mang-aawit mula sa bansang Hapon.
SM City Trece Martires

Ang SM City Trece Martires ay isang shopping mall na pagmamayari ng SM Prime Holdings. Ito ay ikalimang SM Supermall sa Cavite.
Unibersidad ng La Salle

Ang La Salle University ay isang pamantasan na matatagpuan sa Lungsod ng Ozamiz, Misamis Occidental, Pilipinas.
Ito ay itinatag noong 1929 at kasalukuyang pinamumunuan ni Bro. Narciso S. Erguiza, Jr. FSC.
Unibersidad ng Aarhus

Ang Unibersidad ng Aarhus (Ingles: Aarhus University, Danes: Aarhus Universitet, dinadaglat na AU) ay isang pampublikong unibersidad sa pananaliksik na matatagpuan sa Aarhus, Denmark. Itinatag noong 1928, ito ang ikalawang pinakamatandang unibersidad sa bansa at ang pinakamalaki, na may isang kabuuang bilang ng mag-aaral na 44,500 noong 2013, matapos isanib dito ang Aarhus School of Engineering. Sa pinakaprestihiyosong mga pagraranggo ng mga pinakamahusay na mga unibersidad, ang Unibersidad ng Aarhus nakalagay sa Top 100. Ang unibersidad ay kabilang sa Coimbra Group ng mga unibersidad na Europeo. Ang paaralan ng negosyo sa loob ng Unibersidad, na tinatawag na Aarhus BSS, ay merong hawak na Equis accreditation mula sa EFMD (European Foundation for Management Development) Equis accreditation, at miyembro ng Association to Advance Collegiate Schools of Business (AACSB) at Association of MBAs (AMBA). Dahil dito, ito ay naging isa sa kaunting mga paaralan sa mundo na nakatanggap ng Triple Crown accreditations. Ayon sa Times Higher Education, ang Aarhus University ay nasa Top 10 ng pinakamagandang mga kampus sa Europa.
Ang unang propesor ng sosyolohiya ng Denmark ay naging guro ng unibersidad (Theodor Geiger, mula 1938-1952), at noong 1997, si Propesor Jens Christian Skou ay nakatanggap ang Nobel Prize in Chemistry para sa kanyang pagtuklas ng sodium-potassium pump. Noong 2010, natanngap ni Dale T. Mortensen, isang Niels Bohr Visiting Professor ng Aarhus, ang  Nobel Memorial Prize in Economic Sciences kasama sina Pedro Diamond at Christopher Pissarides.
Reseptor na 5-HT

Ang mga reseptor na 5-HT (sa Ingles ay 5-hydroxytryptamine receptors o 5-HT receptors o serotonin receptors) ang pangkat ng mga pinagdugtong ng G protina na mga reseptor(G protein-coupled receptor o GPCR) at binabakuran-ng-ligandong kanelo ng ion(ligand-gated ion channels o LGIC) na matatagpuan sa sentral at periperal na sistemang nerbiyos. Ang mga ito ay tagapamagitan ng parehong nagpapanabik(excitatory) at nagpipigil(inhibitory) na neurotransmisyon. Ang mga reseptor na 5-HT ay pinapagana ng serotoninn na umaasal bilang mga natural na ligando ng mga ito.
Ang mga reseptor na 5-HT ay nangangasiwa sa paglabas ng maraming mga neurotransmitter gaya ng glutamate, GABA, dopamino(dopamine), epineprino(epinephrine) /norepineprino(norepinephrine), acetylcholine gayundin ang maraming mga hormone kabilang  ang oxytocin, prolactin, vasopressin, cortisol, corticotropin at substansiyang P bukod sa iba pa. Ang mga reseptor na 5-HT ay umiimpluwensiya sa iba't ibang mga prosesong biolohikal at neurolohikal gaya ng agresyon, pagkabalisa(anxiety), gana(appetite), kognisyon, pagkatuto, memorya, damdamin(mood), nausea, pagtulog at termoregulasyon. Ang mga reseptor na 5-HT ang inaasinta(target) ng iba't ibang mga parmasyutikal at mga ilegal na droga kabilang ang antidepressant, antisikotiko, anorektiko, antiemetiko, mga ahenteng gastroprokinetiko, mga ahenteng nagpapalis ng migraine, halusiheniko, at entaktoheno. Ang mga drogang ito ay tinatawag na agonista.
Sa kabaligtaran, ang mga droga namang humaharang sa pagpapagana ng mga reseptor na 5-HT ay tinatawag na mga antagonista
Woodside, California

Ang Woodside ay isang lungsod sa California, Estados Unidos.
Backpacking

Ang backpacking ay isang anyo ng mababang-halaga, malaya, at pandaigdigang paglalakbay. Kabilang dito ang paggamit ng napsak o backpack na madaling dalhin sa malalayong lugar at mahahabang oras. Gumagamit din ng pampublikong transportasyon at mga murang tuluyan gaya ng otel na pangkabataan. Madalas ay mas mahaba ang tagal ng biyahe kumpara sa nakasanayang bakasyon; madalas din ay may interes sa pakikipagkilala sa mga lokal pati na rin sa paniningin sa mga pasyalan.
Maaaring maging bahagi ng backpacking ang pakikipagsapalaran sa kagubatan, paglilibot sa mga lokal na lugar at pamamasyal sa mga bansang malapit sa pinagtatrabahuhan nilang bansa.
Ang kahulugan ng backpacker ay nagbago bilang isang manlalakbay na galing sa iba't-ibang kultura at rehiyon. May isang kasulatan noong 2007 na nagsabing "ang mga backpacker ay bumuo ng isang grupo na may paggalang sa pagkakaiba ng mga pangangatwiran at kahulugan na nakalakip sa kanilang mga karanasan sa paglalakbay. Ipinakita din nila ang nagkakaisang pangako sa isang hindi naitatag na uri ng paglalakabay, ito ay sentral sa kanilang pagkakakilanlan sa sarili bilang mga backpacker." Ang backpacking, bilang isang uri ng pamumuhay at negosyo, ay lubos na lumago noong mga taong 2000 bilang resulta ng pagbababa ng presyo ng mga kompanya ng eroplano at otel o pamamahagi ng badyet sa maraming parte ng mundo.
Magkano Ba ang Pag-ibig?

Ang Magkano Ba ang Pag-ibig? ay isang palabas sa telebisyon ng GMA Network na pinalabas noong Oktubre 1, 2013 hanggang Pebrero 14, 2014.
1588 Descamisada

Ang 1588 Descamisada ay isang planetang hindi pangunahin.
Pyra: Ang Babaeng Apoy

Ang Pyra: Ang Babaeng Apoy ay isang dramang pantasya sa Pilipinas. Ito ay pinagbibidahan ni Thea Tolentino bilang Pyra. Kuwento ito ng isang babae may kapangyarihang gumawa ng apoy.
Family Guy

Ang Family Guy ay isang Amerikanong animated sitcom na nilikha ni Seth MacFarlane para sa Fox Broadcasting Company. Ang serye ay nakatuon sa Griffins, isang pamilya na binubuo ng mga magulang na sina Peter at Lois; ang kanilang mga anak, Meg, Chris, at Stewie; at ang kanilang anthropomorphic pet dog, si Brian. Ang palabas ay itinatakda sa kathang-isip na lungsod ng Quahog, Rhode Island, at nagpapakita ng labis na katatawanan nito sa anyo ng metafictional cutaway gags na kadalasang lampoon sa kultura ng Amerika.
1121 Natascha

Ang 1121 Natascha ay isang planetang hindi pangunahin.
Patakaran sa bisa ng Pilipinas

Programang nagpapaubaya ng bisa

Inilunsand ng Pilipinas ang programang magpapaubaya ng bisa sa ilalim ng Kautusang Tagapagpaganap Blg. 408. noong Nobyembre 9, 1960 sa ilaim ng Pangulong Carlos P. Garcia. Habang ang Kawanihan ng Pandarayuhan ang nagbibigay ng bisa, pinangangasiwaan naman ng Kagawaran ng Ugnayang Panlabas ang programa, na siyang nagpapanatili ng talaan ng mga bansang maaari lumahok dito. Sumusunod ito sa panuntunang, ang mga mamamayan ng mga bansang may ugnayang diplomatiko sa Pilipinas at hindi kasama sa mga bansang pinaghihigpitan ng Kagawaran ang mga mamamayan ay maaaring makapasok sa Pilipinas nang walang bisa. Ang mga mamamayang pinahihintulutang makapasok ng walang bisa ay dapat may pasaporteng may bisa pa ng di-bababa sa anim na buwan matapos ang kabuuang panahon na kanilang gugugulin sa Pilipinas.
Noong Huyo 1, 2013, sinimulang ipatupad ng Kawanihan ang pinalawig na pagpapaubaya ng bisa sa mga mamamayang saklaw ng mula sa 21 hanggang 30 araw, sa pag-asang payayabungin nito ang turismo. Ganap na mapapatupad ang programa sa Agosto ng naturang taon. Maaaring manatili hanggang dalawang buwan, bawat pagpapalawig ngunit di-dapat humigit sa kabuuang dalawang taon ang mga mamamayang di-saklaw ng pinalawig. Maaari pang manatili ng isang buwan bawat pagpapalawig ngunit di-lalagpas sa kabuuang anim na buwan at ang mga dayuhang nangangailangan ng bisa, kailangan din nilang magpakita na sila'y may tiket ng kanilang palabas na paglalakbay.
Iminungkahi naman noong Marso 2015 na palawigin ang pagpapaubay sa pangangailangan ng bisa sa mga mamamayan ng India at Tsina.
Ang mga may hawak ng pasaporte ng sumusunod na 157 hurisdiksiyon ay hindi nangangailangan ng bisa upang makapasok sa Pilipinas:
McFarland, California

Ang McFarland ay isang lungsod sa California, Estados Unidos.
Harenochi Kaminari

Ang Harenochi Kaminari ay isang palabas sa telebisyon sa bansang Hapon.
Etsuko Yakushimaru

Si Etsuko Yakushimaru ay isang mang-aawit mula sa bansang Hapon.
Pambansang Istadyum ng Beijing

Disenyo

Noong 2002, inanyayahan ng mga opisyal ng pamahalaan ang mga arkitekto sa buoang daigdig sa isang paligsahan ng disenyo. Nakipagsaubatan ang mga arkitekto ng Herzog & de Meuron, napanalunan ng Gantimpalang Pritzker, sa ArupSport at Pangkat ng Disenyong Pang-arkitektura at Pagsasalik ng Tsina upang manalo sa paligsahan. Si Ai Weiwei, isang kontemporaryong artistang Tsino, ay ang Kasangguning Makasining ukol sa disenyo. 
Ito'y ikinaton sa Bisperas ng Pasko ng Disyembre 2003, at nagsimula ang pagtatayo noong Marso 2004. Ang pagtatayo ay pansamantalang natigil nang bumagsak ang Himpilan 2E sa Pandaigdigang Paliparan ng Paris Charles de Gaulle, kung saan may kahawig ang disenyo sa Pambansang Istadyum. Pagkatapos ng mga pagbabago sa disenyo, itinuloy ang pagtatayo.
San Pascual

Si San Pascual ay isang santo ng Romano Katoliko.
Mondelez International

Ang Mondelez International, inistilo bilang Mondelēz ( /ˌmoʊndəˈliːz/), ay isang multinasyonal na kompanya sa Estados Unidos na tagagawa ng mga pagkain, at inumin na ang kompanyang ito ay nakabase sa Illionis na nakatrbaho ng mahigit 100,000 tao sa buong mundo. Dati na itong pinalit mula sa Kraft Foods Inc.
Karakter (simbolo)

Ang isang karakter (mula sa Griyego χαρακτήρ "nakaukit o nakatatak" sa mga barya o selyo, "markadong tatak, simbolo") ay isang palatandaan o simbolo.
Rise Like a Phoenix

Ang "Rise Like a Phoenix" ay isang Awiting ni Conchita Wurst, at Nanalo sa Eurovision Song Contest 2014.
Mary Ure

Si Mary Ure ay isang kilalang artista sa sining ng Pelikula at Telebisyon.
Pederalismo

Ang pederalismo ay ang pinaghalo o pinagtambal na pamaraan ng pamahalaan na pinagsasama ang pangkalahatang pamahalaan (ang sentral o 'pederal' na pamahalaan) sa mga panrehiyon na pamahalaan (panlalawigan, pang-kanton, panteritoryo at iba pang sub-yunit ng pamahalaan) sa iisang sistema ng pamahalaan.  Ang kapansin-pansing tampok nito, na nakalarawan sa halimbawa ng modernong pederalismo ng Estados Unidos ng Amerika sa ilalim ng Konstitusyon ng 1787, ay isang relasyon ng pagkakapantay-pantay sa pagitan ng dalawang antas ng pamahalaan na itinatag.  Maaring bigyan kahulugan itoilang isang anyo ng pamahalaan na kung saan ay may isang pagkahati-hati ng mga kapangyarihan sa pagitan ng dalawang antas ng pamahalaan ng pantay na kalagayan.  
Ang pederalismo ay naiiba sa konpederalismo, kung saan ang pangkalahatang antas ng pamahalaan ay mas mababa sa antas ng panrehiyon, at mula sa pag-aabot ng mga tungkulin sa loob ng isang yunitaryo o tanging estado, kung saan ang panrehiyong antas ng pamahalaan ay mas mababa sa pangkalahatang antas.  Ito ay kumakatawan sa sentral na anyo sa landas ng panrehiyong pagsasama o paghihiwalay, na binubuo ng mas kaukulang bahagi ng konpederalismo at sa mas pinagsama-samang panig ng pagsasama sa loob ng isang yunit ng estado.

Mga halimbawa ng pederalismo

Ang mga nangungunang halimbawa ng pederasyon o pederal na estado ay kinabibilangan ng Estados Unidos, Kanada, Brasil, Alemanya, Suwisa, Arhentina, Australia at India.  Ang ilan sa ngayon ay nagpapakilala sa Unyong Europeo bilang tagapanguna na halimbawa ng pederalismo sa isang tagpo ng maramihang estado, sa isang konsepto na tinatawag na ang pederal na unyon ng mga estado.

Mga minungkahing pederalismo

Ang Pilipinas ay isang yunitaryong  estado na may ilang mga kapangyarihan na inilipat sa mga lokal na pamahalaan (tinatawag kadalasan sa terminong Ingles na Local Government Unit o LGU) sa ilalim ng mga tuntunin ng Kodigo ng Lokal na Pamahalaan. Mayroon ding isang awtonomong rehiyon, ang Awtonomong Rehiyon sa Muslim Mindanao.  Sa paglipas ng mga taon, iba't ibang mga pagbabago ang iminungkahi sa Saligang Batas ng Pilipinas, kabilang ang posibleng paglipat sa isang pederal na sistema bilang bahagi ng isang paglilipat sa isang sistema ng kalahating-pampanguluhan. Noong 2004, itinaguyod ni Pangulong Gloria Macapagal Arroyo ang Komisyon sa Konsultang nagmungkahi ng naturang pagbabagon gn Saligang Batas ngunit walang aksyon ang kinuha ng Kongreso ng Pilipinas upang baguhin ang Konstitusyon ng 1987.
Tugatog, Malabon

Ang Tugatog ay isang barangay, (o distrito) mula sa lungsod ng Malabon
Balamban (membrano)

Ang balamban, balok, lamad, o membrano ay isang manipis na uri ng balat. Ang katagang "membrano" ay pinakakaraniwang tumutukoy sa isang manipis na kayarian ng balat o kulaba na naghihiwalay ng dalawang mga pluwido. Gumaganap ito bilang isang mapili na hadlang, na nagpapahintulot ng ilang mga partikulo o mga kimikal na makalagos, subalit hindi ang iba. Sa ilang mga pagkakataon, natatangi na ang sa anatomiya, ang membrano ay maaaring tumukoy sa isang manipis na kulaba na pangunahing nagsisilbi bilang isang kayariang panghiwalay sa halip na harang na mapili.
Ang diwa ng isang membrano ay nalalaman na magmula pa noong ika-18 daantaon, subalit nanatili ito bilang isang kasangkapan lamang para sa pagpapaunlad ng mga teoriyang pampisika at pangkimika hanggang sa wakas ng Ikalawang Digmaang Pandaigdig, nang magkaroon ng suliranin ang mga napagkukunan ng maiinom na tubig sa Europa at ginamit ang mga pansalang membrano upang masubok ang pagiging ligtas na maiinom ng tubig. Subalit, dahil sa kawalan ng pagkamaasahan, mabagal na paggalaw, nabawasang kakayahan sa pagpili at tumaas na halaga ng gastusin, kung kaya't ang pakinabang ng mga membrano ay hindi malawakang nasiyasat at napaunlad. Ang unang paggamit ng mga membrano nang malawakan ay ang sa mga teknolohiya ng mikropiltrasyon at ultrapiltrasyon. Magmula noong dekada ng 1980, ang mga prosesong ito ng paghihiwalay, kasama na ang elektrodiyalisis, ay ginagamit sa malalaking mga halaman, at sa ngayon ay mayroong mga kumapanyang may karanasan na naghahain sa pamilihan.
Ang membrano ay isang patong ng materyal na nagsisilbi bilang isang mapili na harang sa pagitan ng dalawang mga hakbang at nananatiling natatagusan ng espesipikong mga partikulo, mga molekula, o mga sustansiya kapag nalantad sa kilos ng puwersang nagtutulak. Ilan sa mga langkap ay pinapahintulutang makalagos ng membrano papasok isang daloy ng permeado (permeate), habang ang iba ay sinasala nito at naiipon sa daloy ng retentado (retentate).
Ang mga membrano ay maaaring mayroong iba't ibang mga kakapalan, na may kayariang homoheneoso o heteroheneoso. Maaari ring uri-uriin ang mga membrano ayon sa diyametro ng kanilang mga poro o maliliit na mga butas. Ayon sa IUPAC, mayroong tatlong iba't ibang mga uri ng sukat ng mga poro: ang mikroporoso (dp < 2 nm), mesoporoso (2 nm < dp < 50 nm) at makroporoso (dp > 50 nm). Ang mga membrano ay maaaring maging neyutral o kargado (may karga), at ang paghahatid ng mga partikulo ay maaaring aktibo o pasibo. Ang panghuli ay maaaring maisagawa sa pamamagitan ng mga gradyente o antas (grado) ng presyon, konsentrasyon, kemikal, o kuryente ng proseso ng membrano. Ang mga membrano ay pangkalahatang inuuri ayon sa pagiging membranong sintetiko at membranong biyolohikal.
Shevonne Durkin

Si Shevonne Durkin (ipinanganak noong 21 Agosto 1969 bilang Shevonne Marie Durkin) ay isang Amerikanang Artista.

Pagkabata at Edukasyon

Si Durkin ay ipinanganak noong 21 Agosto 1969 sa Santa Clara County, California, USA. Nagtapos siya sa Los Gatos High School noong 1987.

Personal na Buhay

Ikinasal siya sa Amerikanong Actor na si David Beaird.